китайските производители износители не бе възможно установяването на видовете на продукта, изнасяни от Китай. Поради това сравнението по вид на продукта не бе възможно.
 (50)
 Въз основа на това среднопретегленият дъмпингов марж, изразен като процент от цената CIF (стойност, застраховка и навло) на границата на Съюза без платено мито, бе над 136 %.
 3.3. Развитие на вноса, ако мерките бъдат отменени
 а) Предварителни бележки
 (51)
 В допълнение към заключенията за наличие на дъмпинг през разследвания период в рамките на преразглеждането Комисията разгледа вероятността от продължаване на дъмпинга, в случай че мерките бъдат отменени. Бяха анализирани следните елементи: производственият капацитет и свободният капацитет в Китай, китайската политика по отношение на износа в други трети държави и привлекателността на пазара на Съюза.
 б) Производствен капацитет и свободен капацитет в Китай
 (52)
 Производството, производственият капацитет и свободният капацитет на Китай бяха установени въз основата на предоставени от заявителя приблизителни данни. Въз основа на това общият обем на производството в Китай беше оценен на 435 000 тона, а общият производствен капацитет — на 612 000 тона. Така че общият свободен капацитет на Китай бе оценен на 177 000 тона, което представлява почти три пъти потреблението на Съюза през разследвания период в рамките на преразглеждането. Както е обяснено в съображения 53 — 56, има вероятност голяма част от този свободен капацитет да бъде пренасочен към Съюза.
 в) Китайска политика по отношение на износа в други трети държави
 (53)
 При липсата на каквато и да е публично достъпна информация и поради неоказването на съдействие от страна на китайските производители износители не бе възможно да се установи равнището на средните цени на китайския износ за пазари на други трети държави. Китайските производители износители обаче са участвали в нелоялни търговски практики на пазара на САЩ, където от 1992 г. насам са в сила антидъмпингови мерки по отношение на ПТ. Въз основа на това и като се имат предвид също така предишните и настоящите дъмпингови практики на пазара на Съюза, няма причина да се смята, че китайските износители ще променят политиката си по отношение на експортните цени в близко бъдеще.
 г) Привлекателност на пазара на Съюза
 (54)
 Дори при наличието на действащи мита китайските производители износители са увеличили обемите на износа си и пазарния си дял в Съюза, което показва техния продължаващ интерес към пазара на Съюза. Това се потвърждава и от предишните практики на заобикаляне на мерките чрез претоварване на ПТ през Тайван, Индонезия, Шри Ланка и Филипините (вж. съображение 2).
 (55)
 Дори и да се вземе предвид, че вътрешното потребление в Китай и в други трети държави би могло да се увеличи, високото равнище на производствения свръхкапацитет в Китай далеч надхвърля общото потребление на Съюза, което показва, че ако се допусне срокът на действие на мерките да изтече, китайските производители износители ще продължат да имат значителни количества за износ към пазара на Съюза. Като се има предвид, че в САЩ, друг голям пазар на ПТ, са въведени в сила строги антидъмпингови мерки по отношение на вноса на ПТ от Китай, има вероятност големи количества от този свободен